Tusen mintes savnede April (5)
Søndag formiddag gikk hundrevis av mennesker i prosesjon gjennom den walisiske byen Machynllet mot kirken. Mange bar rosa bånd som skulle symbolisere håpet om at April fortsatt er i live, skriver Sky News. Omtrent tusen personer deltok på gudstjenesten som startet klokken 12.00 norsk tid, skriver BBC. Flere hundre måtte stå på parkeringsplassen fordi de ikke fikk plass i kirken. - Vi vil forstå og gi mening til det som skjer. Samtidig ønsker vi å samle folk og støtte opp under fokuset på om at det fortsatt er håp, sier biskop Andrew John.Pastoren åpnet seremonien med å be for Aprils foreldre, som ikke var til stede. - De er kanskje ikke her denne morgenen, men vi holder dem tett til hjertene våre og ber for dem, sa Kathleen Rogers. Hun fortsatte med å sette ord på at mange nå har mistet håpet om å finne femåringen i live. - Vi kan ikke få vår søte, lille og uskyldige April hjem, slik vi hadde håpet. Men håpet er nå blitt til et sikkert håp om at hun er i Jesus' armer. Under gudstjenesten ble det holdt ett minutts stillhet. Deretter ble det lest opp et dikt kalt «Mamma» på vegne av Aprils mor.Flere hundre frivillige har deltatt i letingen etter den savnede femåringen. Men til tross for at politiet har siktet Mark Bridger (46) for bortføring og drap, står de fortsatt uten spor etter April. Lørdag satte de spesialstyrker inn i søket. - Søkene fortsetter søndag og i begynnelsen av kommende uke. Hvis vi ikke får et resultat i dag, vil vi komme tilbake, sier politioverbetjent Ian John. April Jones ble meldt savnet mandag for en uke siden. Hun ble sist observert på vei inn i en en bil. Mandag skal Mark Bridger møte for retten i Aberystwyth.
Søndag samlet innbyggerne i Machynllet samlet seg til en spesiell gudstjeneste til minne om savnede April Jones (5).